આ પછી,એમના ગુરૂના સાધુઓ ઉપર ઉપદ્રવ થવા લાગ્યો એ જોઈને ગુરૂ મંત્રના ધ્યાનમાં બેઠા.ત્યારે અધિષ્ઠાયક દેવની વાણી સંભળાયી અને મગરવાડા જઈને ધ્યાનમાં બેસવાથી આ ઉપદ્રવ દૂર થશે તેવું તે વાણી દ્વારા જણાવતાં ગુરૂ હેમવિમલ સૂરિજી મગરવાડા આવી ધ્યાનમાં બેઠા.આ હકીકતની મણિભદ્રવીરને જાણ થતાં તેમણે ગુરૂ પ્રત્યે ઉપદ્રવ કરનારા ભૈરવોને પોતાના શક્તિ બળથી વશ કર્યા અને પોતાના ગુરૂને દર્શન દઈ વિનંતી કરી કે,અહીં મગરવાડા ગામમાં મારા પગ પડ્યા છે,એ જગ્યાએ પગની પિંડીની તમારા શુભ હસ્તે સ્થાપના કરો જેથી સ્થાનનો અને જૈન ધર્મનો પ્રભાવ રહેશે.